
Καθορισμός της ειδικής αποζημίωσης και των οδοιπορι¬ 
κών εξόδων των διοριζομένων αντιπροσώπων της δικα¬ 
στικής αρχής κλπ. για τη διενέργεια των Δημοτικών και 
Κοινοτικών εκλογών και των εκλογών Νομαρχιακής αυ¬ 
τοδιοίκησης της 16ης Οκτωβρίου 1994 και των επανα¬ 
ληπτικών της 23ης Οκτωβρίου 1994. 

Ο ΥΠΟΥΡΓΟΣ ΕΣΩΤΕΡΙΚΩΝ 
Έχοντας υπόψη: 

1. Τις διατάξεις: α) του άρθρου 46 του Π. Δ/τος 323/ 
1989 «Δημοτικός και Κοινοτικός Κώδικας» (ΦΕΚ 146 Α'), 
β) του άρθρου 99 του Π. Δ/τος 92/1994 «Κωδικοποίηση 
σ’ ενιαίο κείμενο των διατάξεων της νομοθεσίας για την 
εκλογή βουλευτών» (ΦΕΚ 69 Α) και γ) του άρθρου 5 του Ν. 
2218/1994 «Ίδρυση νομαρχιακής αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις» (ΦΕΚ 90Α). 

2. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού, 
το ύψος της οποίας δεν είναι δυνατόν να υπολογισθεί, 
αποφασίζουμε: 

Αρθρο 1 

Στους διοριζόμενους εφόρους των αντιπροσώπων της 
δικαστικής αρχής, αντιπροσώπους της δικαστικής αρχής, 
αναπληρωτές αυτών, γραμματείς των εφορευτικών επι¬ 
τροπών και διερμηνείς της τουρκικής γλώσσας, για την 
διενέργεια των Δημοτικών και Κοινοτικών εκλογών και των 
εκλογών Νομαρχιακής αυτοδιοίκησης της 16ης Οκτω¬ 
βρίου 1994 και των επαναληπτικών της 23ης Οκτωβρίου 
1994 καταβάλλονται αποζημίωση και οδοιπορικά έξοδα, 
σύμφωνα με όσα ορίζονται στα επόμενα άρθρα. 

Αρθρο 2 

1. Στους αναφερόμενους στο προηγούμενο άρθρο που 
ασκούν τα καθήκοντά τους: 

α) Σε εκλογικό τμήμα του δήμου ή της κοινότητας όπου 
υπηρετούν ή 

β) Σε εκλογικό τμήμα δήμου ή κοινότητας των περιφε¬ 
ρειών της τέως διοικήσεως Πρωτευούσης και πρώην δή¬ 
μου Θεσσαλονίκης, όπου επίσης υπηρετούν, καταβάλλε¬ 
ται ημερήσια αποζημίωση, ως εξής: 
α. Στους εφόρους των αντιπροσώπων της δικαστικής 

αρχής, δραχμές δεκαέξι χιλιάδες (16.000) για κάθε ημέρα 
και για τέσσερις (4) ημέρες, κατ’ ανώτατο όριο. 

β. Στους αντιπροσώπους της δικαστικής αρχής και τους 
αναπληρωτές τους δραχμές δεκαπέντε χιλιάδες (15.000) 
για κάθε ημέρα και για τέσσερις (4) ημέρες κατ’ ανώτατο 
όριο. 

γ. Στους δημοσίους, δημοτικούς ή κοινοτικούς υπαλλή¬ 
λους που χρησιμοποιούνται ως διερμηνείς της τουρκικής 
γλώσσας και στους γραμματείς των εφορευτικών επιτρο¬ 
πών δραχμές έξι χιλιάδες (6.000) για κάθε ημέρα και για 
δύο (2) ημέρες κατ' ανώτατο όριο. 

2. Σε περίπτωση επανάληψης της ψηφοφορίας την 
επόμενη Κυριακή 23 Οκτωβρίου 1994, σύμφωνα με τις 
διατάξεις του άρθρου 70 του δημοτικού και κοινοτικού κώ¬ 
δικα (Π.Δ. 323/1989) και του άρθρου 10 του Ν. 2218/ 
1994, τα ανωτέρω όρια ημερών προσαυξάνονται κατά 
τρεις (3) ημέρες για τους αντιπροσώπους της δικαστικής 
αρχής και τους εφόρους αυτών (Προέδρους Πρωτοδικών) 
και κατά δύο (2) ημέρες για τους γραμματείς των εφορευ¬ 
τικών επιτροπών και τους διερμηνείς της τουρκικής γλώσ¬ 
σας. 

Αρθρο 3 

1. Στους αναφερόμενους στο άρθρο 1 της απόφασης 
αυτής, που ασκούν τα καθήκοντά τους εκτός του τόπου 
της έδρας της διαμονής τους, εκτός από τους γραμματείς 
των εφορευτικών επιτροπών, προκαταβάλλονται τα οδοι¬ 
πορικά έξοδα μετάβασης από την έδρα τους στο εκλογικό 
τμήμα στο οποίο καθένας διορίζεται και από εκεί στο αρ¬ 
μόδιο ή στο πλησιέστερο πρωτοδικείο η ειρηνοδικείο για 
την παράδοση του σάκκου με τα εκλογικά έγγραφα, κα¬ 
θώς και τα έξοδα επιστροφής στις έδρες τους, επί πλέον 
δε και ημερήσια αποζημίωση ως εξής: 

α) Στους εφόρους των αντιπροσώπων της δικαστικής 
αρχής δραχμές δεκαέξι χιλιάδες (16.000) για κάθε μέρα. 

β) Στους αντιπροσώπους της δικαστικής αρχής και τους 
αναπληρωτές τους δραχμές δεκαπέντε χιλιάδες (15.000) 
για κάθε ημέρα. 

γ) Στους δημόσιους, δημοτικούς ή κοινοτικούς υπαλλή¬ 
λους διερμηνείς της τουρκικής γλώσσας δραχμές έξι χι¬ 
λιάδες (6.000) για κάθε ημέρα. 

2. Τα οδοιπορικά έξοδα και ο χρόνος για τον οποίο κατα¬ 
βάλλεται η ημερήσια αποζημίωση, καθορίζονται κατ’ απο¬ 
κοπή, σύμφωνα με τις διατάξεις του επόμενου άρθρου, με 
απόφαση που εκδίδετπι ως εξής: 

α) Για τους εφόρους των αντιπροσώπων της δικαστικής 
αρχής, από τους Εισαγγελείς Εφετών. 

β) Για τους αντιπροσώπους της δικαστικής αρχής, από 
τους Εισαγγελείς Πρωτοδικών. 

γ) Για τους αναπληρωτές των αντιπροσώπων της δικα¬ 
στικής αρχής, σε περίπτωση χρησιμοποίησής τους: 

αα) Από τους Εισαγγελείς Πρωτοδικών, για την από¬ 
σταση από την έδρα του αντιπροσώπου μέχρι την έδρα του 
εφόρου και αντίστροφα και 

ββ) Από τους Εφόρους, για την απόσταση από την έδρα 
των Εφόρων μέχρι του εκλογικού τμήματος στο οποίο το¬ 
ποθετήθηκαν. 

Στην περίπτωση αυτή εάν δεν εκδοθεί από τους Εφό¬ 
ρους η σχετική απόφαση δύνανται οι Εισαγγελείς Πρωτο¬ 
δικών να εκδόσουν συμπληρωματική απόφαση καθορι¬ 
σμού οδοιπορικών εξόδων και ημερήσιας αποζημίωσης. 

δ) Για τους διερμηνείς της τουρκικής γλώσσας, από τον 
αρμόδιο Νομάρχη. 

3. Για τον καθορισμό του χρόνου, για τον οποίο κατα¬ 


βάλλεται ημερήσια αποζημίωση στους αντιπροσώπους 
της δικαστικής αρχής κ.λ.π. του άρθρου αυτού, λαμβάνε- 
ται υπόψη ο αριθμός των ημερών που είναι απαραίτη¬ 
τες: 

α) Για τη μετάβαση και επιστροφή τους μέσω της συντο¬ 
μότερης οδού και 

β) Για την εκπλήρωση των καθηκόντων τους. 

Οι ημέρες αυτές δεν μπορούν να υπερβούν κατ’ ανώ¬ 
τατο όριο τις πέντε (5) και κατ’ εξαίρεση τις επτά (7) για 
λόγους συγκοινωνιακών δυσχερειών στα νησιωτικά συ¬ 
μπλέγματα των νομών Δωδεκανήσου και Κυκλάδων 
(εκτός των νησιών Ρόδου και Κω, για τα οποία θα ισχύσει 
το ανώτατο όριο των πέντε (5) ημερών και των νησιών Ικα¬ 
ρίας του νομού Σάμου, Κυθήρων και Αντικυθήρων του νο¬ 
μού Αττικής, Γαύδου του νομού Χανιών, Σαμοθράκης του 
νομού Έβρου, Θάσου του Νομού Καβάλας, Ψαρρών και 
Οινουσών του νομού Χίου, Λήμνου και Αγίου Ευστρατίου 
του νομού Λέσβου, Βορείων Σποράδων και τα νησιά αγό¬ 
νων γραμμών του Ιονίου Πελάγους. 

4. Σε περίπτωση επανάληψης της ψηφοφορίας την 
επομένη Κυριακή 23.10.1994 οι αντίστοιχες ημέρες κα¬ 
θορίζονται σε τέσσερις (4) και πέντε (5) κατ’ ανώτατο 
όριο. 

Άρθρο 4 

1. Για τα οδοιπορικά έξοδα καταβάλλονται: 

α) Προκειμένου για σιδηρόδρομο δραχμές είκοσι δύο 
(22) για κάθε διανυόμενο χιλιόμετρο και για όλο το δίκτυο 
του Ο.Σ.Ε. και με έκπτωση 50%. 

β) Προκειμένου για λεωφορείο, για την ηπειρωτική Ελ¬ 
λάδα και Πελοπόννησο, δραχμές δεκαεπτά (17) κατά χι¬ 
λιόμετρο και για την νησιωτική Ελλάδα και Κρήτη δραχμές 
είκοσι δύο (22) κατά χιλιόμετρο. 

γ) Προκειμένου για Ε/Γ ακτοπλοϊκά πλοία όλης της χώ¬ 
ρας το αντίτιμο του εισιτηρίου επί του ισχύοντος ναυτολο¬ 
γίου επιβατών, μειωμένο κατά 30%. 

2. Σε περίπτωση που μέρος της διαδρομής ή και ολό¬ 
κληρη η διαδρομή δεν εξυπηρετείται με τα ανωτέρω συ¬ 
γκοινωνιακά μέσα, μπορεί να χρησιμοποιηθεί οποιοδή- 
ποτε μέσο και το ποσό που θα καθοριστεί από τις αρχές 
του άρθρου 3, δεν μπορεί να υπερβεί το ποσό του αντιτί¬ 
μου εισιτηρίου ή ναύλου που συνήθως καταβάλλεται για το 
φθηνότερο χρησιμοποιούμενο μέσο της διαδρομής αυτής, 
σε συσχετισμό και με τις τοπικές κατά περίπτωση συνθή¬ 
κες και ιδιαιτερότητες, τις οποίες λαμβάνουν υπόψη κατά 
τον καθορισμό του ποσού κάλυψης της διαδρομής αυτής 
οι κατά το άρθρο 3 παρ. 2 αρμόδιες αρχές. 

Η χρησιμοποίηση αεροπλάνου δεν αποκλείεται όπου 
αυτό επιβάλλεται κατά την εκτίμηση των αρχών του άρ¬ 
θρου 3 και καταβάλλεται ποσό οδοιπορικών εξόδων ίσο με 
το αντίτιμο του εισιτηρίου του αεροπλάνου. 

Άρθρο 5 

1. Η αποζημίωση που προβλέπεται στο άρθρο 2 της 
απόφασης αυτής καταβάλλεται από τις Δημόσιες Οικονο¬ 
μικές Υπηρεσίες μετά την ενέργεια της ψηφοφορίας, με 
την κατάθεση από τους δικαιούχους των εξής δικαιολογη- 
τικών; 

α) Προκειμένου για τους αντιπροσώπους της δικαστικής 
αρχής και τους εφόρους αυτών: 

αα) επικυρωμένου αντιγράφου του διορισμού τους και 

ββ) πιστοποίησης της εφορευτικής επιτροπής για την 
εκτέλεση των καθηκόντων τους ή επικυρωμένου αντιγρά¬ 
φου της απόδειξης παράδοσης του εκλογικού σάκκου στο 

αρμόδιο Πρωτοδικείο. 

β) Προκειμένου για τους αναπληρωτές δικαστικών αντι¬ 
προσώπων: αα) επικυρωμένου αντιγράφου του διορισμού 
τους και 

ββ) βεβαίωσης του οικείου εφόρου των δικαστικών αντι¬ 
προσώπων, στην οποία να αναφέρεται ο αριθμός των ημε¬ 
ρών, κατά τις οποίες είχαν τεθεί στη διάθεση του εφόρου. 

γ) Προκειμένου για γραμματείς εφορευτικών επιτρο¬ 
πών, βεβαίωση της εφορευτικής επιτροπής, ή του αντι¬ 
προσώπου της δικαστικής αρχής, με την οποία βεβαιώνε¬ 
ται η πρόσληψή τους και η εκτέλεση των καθηκόντων 
τους. 

δ) Προκειμένου για διερμηνείς της τουρκικής γλώσσας, 
αντίγραφο της απόφσης του νομάρχη για το διορισμό τους 
και βεβαίωση της εφορευτικής επιτροπής ή του αντιπρο¬ 
σώπου της δικαστικής αρχής για την εκτέλεση των καθη¬ 
κόντων τους. 

Στα ανωτέρω δικαιολογητικά επισυνάπτεται και κατά¬ 
σταση πληρωμής σε δύο αντίτυπα. 

2. Η αποζημίωση που Προβλέπεται στο άρθρο 3 της 
απόφασης αυτής καθώς και τα οδοιπορικά έξοδα που 
προβλέπονται στο άρθρο 4, προκαταβάλλονται από τη Δη¬ 
μόσια Οικονομική Υπηρεσία της έδρας της δικαστικής αρ¬ 
χής, που διατάσσει την πληρωμή ή από τη Δημόσια Οικο¬ 
νομική Υπηρεσία της έδρας ή της διαμονής του διοριζόμε¬ 
νου ως αντιπροσώπου της δικαστικής αρχής ή ως αναπλη¬ 
ρωτή αυτού ή ως εξής δικαιολογητικών: 

α) Επικυρωμένου αντιγράφου του διορισμού τους. 

β) Αντιγράφου της απόφασης που προβλέπεται στην 
παρ. 2 του άρθρου 3. 

γ) Εξοφλητικής απόδειξης στην οποία πρέπει να ανα¬ 
γράφονται το ονοματεπώνυμο, η ιδιότητα και η κατοικία 
του δικαιούχου. 

Στην απόφαση της δικαστικής αρχής που διατάσσει την 
πληρωμή μνημονεύεται η Δημόσια Οικονομική Υπηρεσία 
που θα ενεργήσει την πληρωμή. 

Άρθρο 6 

Σε περίπτωση κατά την οποία το ποσό που καταβλή¬ 
θηκε για οδοιπορικά έξοδα ή για ημερήσια αποζημίωση ή 
και για τα δύο είναι μεαγαλύτερο από το ποσό που απαιτεί¬ 
ται με τα φθηνότερα μέσα συγκοινωνίας για τη διαδρομή 
που διανύθηκε ή για την εκτέλεση των καθηκόντων τους, 
με απόφασή μας διατάσσεται η βεβαίωση του επί πλέον 
χρηματικού ποσού που καταβλήθηκε ως δημοσίου εσό¬ 
δου, σε βάρος αυτού που έλαβε το επί πλέον ποσό. 

Άρθρο 7 

1. Οι έφοροι, οι αντιπρόσωποι της δικαστικής αρχής 
κλπ. που θα προεισπράξουν την αποζημίωση και τα οδοι¬ 
πορικά έξοδα που προβλέπονται στα άρθρα 3 και 4, πλην 
όμως δεν θα εκτελέσουν τα καθήκοντά τους λόγω ασθέ¬ 
νειας τους ή για οποιοδήποτε άλλο νόμιμο λόγο, υποχρε- 
ούνται, εκτός από τη σχετική δήλωση που θα κάνουν στον 
αρμόδιο έφορο ή Εισαγγελέα των Εφετών, να υποβάλλουν 
στο Υπουργείο Εσωτερικών (Δ/νση Εκλογών), τα παρα¬ 
κάτω κατά περίπτωση δικαιολογητικά, για την απαλλαγή 
τους από την υποχρέωση επιστροφής του ποσού αυτού ως 
αχρεωστήτως εισπραχθέντος: 

α) Για την περίπτωση της μετάβασης και μη εκτέλεσης 
των καθηκόντων τους στα εκλογικά τμήματα στα οποία 
διορίστηκαν: αα) τις αποδείξεις πληρωμής εισιτηρίων κλπ. 
μετάβασης και επιστροφής στην έδρα τους και 

ββ) τριπλότυπο κατάθεσης του υπόλοιπου ποσού μετά 


την αφαίρεση του ποσού που αντιστοιχεί για αποζημίωση 
δύο (2) ημερών και του ανωτέρω αντιτίμου των εισιτηρίων. 

β) Για την περίπτωση μετάβασης στα εκλογικά τμήματα 
που διορίστηκαν, πλην όμως λόγω ασθένειας τους δεν 
μπόρεσαν να εκτελέσουν τα καθήκοντά τους: 

αα) Γνωμάτευση του θεράποντος ιατρού για το είδος 
της ασθένειας και τις απαιτούμενες ημέρες θεραπείας. 

ββ) Απόδειξη πληρωμής των εισιτηρίων και των αμαξα- 
γωγίων μετάβασης από την έδρα τους στο εκλογικό τμήμα 
στο οποίο διορίστηκαν και επιστροφής από αυτό στην 
έδρα τους και 

γγ) Τριπλότυπο κατάθεσης του ποσού που απομένει 
μετά την αφαίρεση των οδοιπορικών εξόδων και της απο¬ 
ζημίωσης του άρθρου 3 τόσων ημερών όσες οι ημέρες της 
ασθένειας τους. 

2. Αντιπρόσωποι της δικαστικής αρχής κ.λ.π. που θα 
προεισπράξουν την αποζημίωση και τα οδοιπορικά έξοδα 
που προβλέπονται στα άρθρα 3 και 4 της απόφασης αυτής 
και δεν θα μεταβούν να εκτελέσουν τα καθήκοντά τους, 
υποχρεούνται να επιστρέφουν το ποσό που εισέπραξαν 
στην αρμόδια Δημόσια Οικονομική Υπηρεσία και να υπο¬ 
βάλλουν στο Υπουργείο Εσωτερικών (Δ/νση Εκλογών), το 
τριπλότυπο είσπραξης με αναφορά τους μέσα σε δέκα 
(10) ημέρες το αργότερο από την ημέρα διενέργειας των 
εκλογών. 

Επίσης όμοια αναφορά υποχρεούνται να υποβάλλουν 
στον Εισαγγελέα που εξέδωσε την δικαστική αποζημίωση 
στην οποία θα αναφέρεται και ο αύξων αριθμός αυτής. 

Μετά την πάροδο της ανωτέρω προθεσμίας με από¬ 
φαση του Υπουργού Εσωτερικών θα καταλογίζεται σε βά¬ 
ρος τους το ποσό εντόκως. 

3. Οι έφοροι των δικαστικών αντιπροσώπων (Πρόεδροι 
Πρωτοδικών) υποχρεούνται να γνωστοποιήσουν στο 
Υπουργείο Εσωτερικών την επομένη των εκλογών εγγρά- 
φως: 

α) Προκειμένου για τους δικαστικούς αντιπροσώπους, 
τακτικούς ή αναπληρωματικούς, που δεν μεταβήκανε στα 
εκλογικά τμήματα, στα οποία διορίστηκαν, το ονοματεπώ¬ 
νυμο, την ιδιότητά τους και τη διεύθυνση της κατοικίας 
τους. 

β) Προκειμένου για τους αναπληρωματικούς δικαστι¬ 
κούς αντιπροσώπους που δεν χρησιμοποιήθηκαν, το ονο¬ 
ματεπώνυμο και την ιδιότητά τους, την ημέρα και ώρα που 
εμφανίστηκαν σ’ αυτούς και το λόγο της μη χρησιμοποί¬ 
ησή τους. 

Άρθρο 8 

Οι προκαταβολές που θα δημιουργηθούν με την από¬ 
φαση αυτή στις Δημόσιες Οικονομικές Υπηρεσίες, θα τα¬ 
κτοποιηθούν βάσει των διατάξεων του Β. Δ/τος της 23/ 
31.12.1955 «Περί μεταβιβάσεως αντικειμένου αρμοδιό¬ 
τητας Υπουργείου Οικονομικών εις τους Νομάρχας» από 
τις Υπηρεσίες Εντελλομένων Εξόδων των Νομαρχιών, 
μέσα σε προθεσμία τριών (3) μηνών απο τη διενέργεια των 
εκλογών. 

Άρθρο 9 

Τα οριζόμενα με την απόφαση αυτή, ισχύουν και για 
όλες τις εντός της νέας δημοτικής και κοινοτικής περιό¬ 
δου (1994-1998) διενεργηθησόμενες εκλογές για την 
ανάδειξη νέων δημοτικών ή κοινοτικών συμβουλίων ή τη 
συμπλήρωση αυτών σύμφωνα με τις σχετικές διατάξεις 
του Δημοτικού και Κοινοτικού Κώδικα (Π.Δ. 323/1989). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1994 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-♦- 

Αριθ. 50822 (2) 

Καταβολή λειτουργικών δαπανών στη Γενική Συνομο¬ 
σπονδία Εργατών Ελλάδος για το Γ και Δ’ τρίμηνο του 
1994. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας, συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
προσώπων και άλλες διατάξεις». 

3. Την αριθ. 38/20.9.94 απόφαση του Δ.Σ. του ΟΕΕ. 

4. Την εγγραφή πίστωσης στον ΚΑΕ 2522Α του Προϋ¬ 
πολογισμού του ΟΕΕ, για την προκαλούμενη δαπάνη (άρ¬ 
θρο 27 Ν. 2081/92 και άρθρο 29Α του Ν. 1558/85). 

5. Την 80170/94 κοινή απόφαση του Πρωθυπουργού 
και του Υπουργού Εργασίας «Ανάθεση αρμοδιοτήτων στον 
Υφυπουργό Εργασίας», αποφασίζουμε: 

Εγκρίνουμε, σύμφωνα με τις διατάξεις του άρθρου 5 
παρ. 1 και 2 του Ν. 2224/1994, την καταβολή στη Γενική 
Συνομοσπονδία Εργατών Ελλάδος, για την κάλυψη των 
λειτουργικών δαπανών Γ και Δ' τριμήνου 1994, ποσού 
κατά μήνα ίσον με δώδεκα (12) βασικά ημερομίσθια ανει¬ 
δίκευτου εργάτη της Γ ενικής Συλλογικής Σύμβασης ανά 
χίλια (1.000) ψηφίσαντα μέλη, όπως το ημερομίσθιο έχει 
διαμορφωθεί στο τέλος του προηγούμενου ημερολογια¬ 
κού έτους. 

Η καταβολή του ανωτέρω ποσού θα γίνει απο τον Οργα¬ 
νισμό Εργατικής Εστίας, μετά από σχετική αίτηση, συνο- 
δευομένη από υπεύθυνη δήλωση του Ν. 1599/86, του 
Προέδρου και του Γενικού Γραμματέα της ΓΣΕΕ, για το 
ύψος των δαπανών που πραγματοποιήθηκαν το τρί¬ 
μηνο. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 4 Οκτωβρίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΑΔΑΜΟΠΟΥΛΟΣ 
-♦- 

Αριθ. ΔΙΟΙΚ/Α/9991 (3) 

Καθορισμός αριθμού επαναπροσλαμβανομένων στο ΤΑΠ, 
κατά ειδικότητα, σύμφωνα με τις διατάξεις των παρ. 5 
και 10 του άρθρου 25 του Ν. 2190/94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

* 1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης»* 

2. Την αριθ. ΔΙΟΙΚ/Α/6548/28.7.94 απόφαση επανα¬ 


προσλαμβανομένων υπαλλήλων στο ΤΑΠ κατά ειδικότητα 
για την κάλυψη παγίων και διαρκών αναγκών. 

3. Την αρ. 12/3.8.94 απόφαση του Δ.Σ. του ΤΑΠ σχε¬ 
τικά με τον καθορισμό σειράς επαναπρόσληψης των επα- 
νερχομένων, σύμφωνα με τις διατάξεις των παρ. 4 και 10 
του άρθρου 25 του Ν. 2190/94, προκειμένου να καλυ¬ 
φθούν άμεσες και επιτακτικές ανάγκες της Κ. Υ. του ΤΑΠ. 

4. Το γεγονός ότι, δεκαεπτά (17) άτομα από τους επα- 
ναπροσλαμβανομένους έχουν θετικές πρωτόδικες δικα¬ 
στικές αποφάσεις. 

5. Το γεγονός ότι, από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΠ ύψους 15.000.000 δραχμών για το τρέχον έτος 
και 53.000.000 δραχμών ετησίως, που θα καλυφθεί από 
τον προϋπολογισμό του ΤΑΠ και στον Κ.Α.Ε. 0271, απο¬ 
φασίζουμε: 

1. Καθορίζουμε τον αριθμό των επαναπροσλαμβανομέ¬ 
νων υπαλλήλων στο Ταμείο Αρχαιολογικών Πόρων και 
Απαλλοτριώσεων του Υπουργείου Πολιτισμού, σύμφωνα 
με τις διατάξεις των παρ. 5 και 10 του άρθρου 25 του Ν. 
2190/94 κατά ειδικότητα ως κατωτέρω: 

Β’ ΕΞΑΜΗΝΟ 1994 


Ειδικότητα Αριθμός 

Αρχαιολόγοι 2 

Γ ραφίστας 1 

Διοικητικοί 6 

Δακτυλογράφος 1 

Σχεδιαστής 1 

Αγιογράφος * 1 

Εργάτες 5 

Καθαρίστριες 7 

Νυκτοφύλακας 1 


Σύνολο 25 


2. Οι επαναπροσλαμβανόμενοι καταλαμβάνουν αντίστοι¬ 
χες υφιστάμενες κενές οργανικές ή συνιστώμενες προ¬ 
σωποπαγείς θέσεις τακτικού προσωπικού ή προσωπικού 
με σχέση εργασίας Ιδιωτικού Δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. 3422.03/05/94 (4) 

Αναμόρφωση τιμολογίων είσπραξης και πληρωμής εργατι¬ 
κών δικαιωμάτων Ο.Λ.Θ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 449/70 (άρθρο 10). 
β) Του Ν. 1220/81 (άρθρο 17 παρ. 3). 
γ) Του Ν. 1558/85 (ΦΕΚ 137/Α/26.7.85). 
δ) Του Π.Δ. 79/88 (ΦΕΚ 36/Α/23.2.78). 

2. Τις ΚΥΑ Υπουργών Οικονομικών, Εργασίας και Εμπο¬ 
ρικής Ναυτιλίας αρ. 3422.03/6/93/10.6.93 και 3422.03/ 
03/94/10.6.94. 

3. Την αρ. 23778/21.6.94 απόφαση του ΔΣ/ΟΛΘ. 

4. Το αρ. Γ.3811/30.6.94 έγγραφο του ΟΛΘ. 

5. Την αρ. 2037/8.9.94 απόφαση της Επιτροπής Τιμών 
και Εισοδημάτων. 

6. Οι διατάξεις της παρούσας απόφασης δεν θα προκα- 
λέσουν επιβάρυνση του προϋπολογισμού του ΟΛΘ, απο¬ 
φασίζουμε: 

1. Εγκρίνουμε την αρ. 23778/21.6.94 πράξη του ΔΣ/ 
ΟΛΘ που αφορά την αναμόρφωση τιμολογίων είσπραξης 
και πληρωμής εργατικών δικαιωμάτων του ΟΛΘ και συγκε¬ 
κριμένα: 

Α. Εγκρίνουμε την αναπροσαρμογή των τιμών των τιμο¬ 
λογίων είσπραξης και πληρωμής εργατικών δικαιωμάτων 
που αφορούν μόνο τα φορτία σακκάδο, κατηγορία I, ως 
εξής: 

ΚΑΤΗΓΟΡΙΑ I (Σακκάδο) 

Σωματείο Κύτους Α/Π Αρχιεργάτες Σημειωτές Ελ. Λιμένας 
Πληρωμή 346 24,70 ' 49,40 198 

Είσπραξη 772 55 110 442 


Οι παραπάνω τιμές ισχύουν και σε ΤΗΑΝ5ΓΓ φορτία 


ΚΥΟΛΘ 

δΡΜετ.Μέσα 

3Ρ-Αποθ. 

Αποθ-Μετ. Μετ.Μέσα- 

Πληρωμή Υποκεί 

198 

297 

Μέσα 

247 

Αποθ. 

529 

μενη 

Πληρωμή ΤΡΑΝ3ΙΤ 

198 

297 

247 

247 

ΕίαπραίηΎποκεί 

1411 

2388 

1424 

2712 

μεν Γ ; 

Είσπραξη ΤΚΑΝ3ΙΤ 

2202 

2837 

1195 

1195 


3. Εγκρίνουμε: 

α. Την αύξηση των τιμολογίων πληρωμής εργατικών δι¬ 
καιωμάτων κατά ποσοστό 12,5% που αναλύεται ως εξής: 
ποσοστό 11% στην Εργατική αντιμισθία 
ποσοστό 1,5% στο επίδομα γάμου, 
β. Την αύξηση των τιμολογίων είσπραξης εργατικών δι¬ 
καιωμάτων κατά 12,5% αντίστοιχα. 

2. Η παρούσα να δημοσιευθεί στην Εφημερίδα της Κυ- 
βερνήσεως, η δε ισχύς της να αρχίσει δέκα (10) ημέρες 
από τη δημοσίευσή της. 

Πειραιάς, 6 Οκτωβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ 

ΑΛΕΞ. ΠΑΠΑΔΟΠΟΥΛΟΣ I. ΣΚΟΥΛΑΡΙΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 1321.3/2/94 (5) 

Διακίνηση με Ε/Γ ακτοπλοϊκά πλοία, δικαστικών αντιπρο¬ 
σώπων και ψηφοφόρων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το αριθ 43102/14.9.94 έγγραφο του ΥΠ.ΕΣ./Δ. 
ΕΚΛΟΓΩΝ. 

β) Το αριθ. 12/23.9.94 πρακτικό της Γνωμ/κής Επιτρ. 
Ακτοπλ. Συγκ/νιών. 

γ) Τις διατάξεις του άρθρου 178 του Ν.Δ. 187/73, «Περί 


ΚΔΝΔ». 

δ) Το γεγονος ότι από τις διατάξεις της απόφασης αυ 
τής, δεν προκαλείται επιβάρυνση στον Κρακτικό Προϋπο¬ 
λογισμό, αποφασίζουμε: 

1. Τη χορήγηση έκπτωσης 30% επί του ισχύοντος ναυ¬ 
λολογίου επιβατών στα Ε/Γ - Ακτοπλοϊκά πλοία όλης της 
Χώρας, για τους Δικαστικούς Αντιπροσώπους που θα δια- 
κινηθούν λόγω των Δημοτικών και Κοινοτικών Εκλογών 
της 16.10.94, καθώς επίσης και τυχόν επαναληπτικών, σε 
όσους Δήμους και Κοινότητες γίνουν αυτές. 

2. Τη χορήγηση έκπτωσης 20% επί του ισχύοντος ναυ¬ 
λολογίου επιβατών στα Ε/Γ Ακτοπλοϊκά πλοία όλης της 
χώρας, για τους ψηφοφόρους που θα διακινηθουν λόγω 
των Δημοτικών και Κοινοτικών Εκλογών, καθώς επίσης και 
τυχόν επαναληπτικών, σε όσους Δήμους και Κοινότητες 
γίνουν αυτές, κατά το από 10.10.94 μέχρι 28.10.94 χρο¬ 
νικό διάστημα, ανεξαρτήτως της ημερομηνίας που θα εκ- 
δοθούν τα εισιτήριά τους. 

3. Οι ανωτέρω εκπτώσεις θα χορηγούνται με την επί¬ 
δειξη του εκλογικού βιβλιαρίου ή άλλου επισήμου αποδει¬ 
κτικού στοιχείου από το οποίο θα αποδεικνύεται η ιδιό¬ 
τητα του δικαιούχου, (ως Δικαστικού Αντιπροσώπου ή ψη¬ 
φοφόρου). 

4. Να κοινοποιηθεί για εκτέλεση και να δημοσιευθεί 
στην Εφημερίδα της Κυβερνήσεως. 

Πειραιάς, 28 Σεπτεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦-— 

Αριθ. Οικ.86776/3177/β (6) 

Τροποποίηση κοινής απόφασης των Υπουργών Οικονομι¬ 
κών και Περιβάλλοντος, Χωροταξίας και Δημοσίων Έρ¬ 
γων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την με αρ. 71713/2256/Β/20.7.94 προηγούμενη 
κοινή απόφασή μας, με την οποία καθορίσθηκε ο αριθμός 
των επαναπροσλαμβανομένων υπαλλήλων κατά ειδικό¬ 
τητα στο ΥΠΕΧΩΔΕ (πλην Γ.Γ.Δ.Ε.) εντός του Β εξαμή¬ 
νου έτους 1994 (ΦΕΚ 585/Β727.7.94)· 

2. Την με αρ. 86775/3176/Β/4.10.94 κοινή απόφαση 
Υπουργών Προεδρίας της Κυβέρνησης, Οικονομικών και 
ΠΕΧΩΔΕ, με την οποία τροποποιήθηκε μερικώς η με αρ. 
69222/2122/β/29.6.94 προηγούμενη των ιδίων ως προς 
τον αριθμό ορισμένων ειδικοτήτων επαναπροσλαμβανο¬ 
μένων στο ΥΠΕΧΩΔΕ (πλην Γ.Γ.Δ.Ε.) υπαλλήλων για κά¬ 
λυψη πάγιων και διαρκών αναγκών και για τους λόγους 
που αναφέρονται στο σκεπτικό αυτής. 

3. Την ανάγκη να αναπροσαρμοστεί κατάλληλα ο αριθ¬ 
μός ορισμένων ειδικοτήτων επαναπροσλαμβανομένων 
υπαλλήλων στο ΥΠΕΧΩΔΕ κατά το Β' εξάμηνο του 1994 
μετά τις τροποποιήσεις που επήλθαν με την αναφερόμενη 
στην παραπάνω παρ. 2 Κ.Υ.Α.. 

4. Το γεγονός ότι από τις διατάξεις της αρχικής απόφα- 
σης της παρ. 1 του σκεπτικού και της παρούσας τροποποι- 
ητικής, προκαλείται δαπάνη σε βάρος του κρατικού προϋ¬ 
πολογισμού ύψους 275.000.000 δρχ. για το έτος 1944. 

Για την κάλυψη έχει εγγράφει πίστωση στο φορέα 23- 

240, ΚΑΕ 5295, αποφασίζουμε: 

Τροποποιούμε μερικώς την αναφερόμενη στην παρ. 1 
του σκεπτικού της παρούσας προηγούμενη κοινή από¬ 
φασή μας και συγκεκριμένα ως προς τον αριθμό των εντός 
του Β' εξαμήνου έτους 1994 επαναπροσλαμβανομένων 
στο ΥΠΕΧΩΔΕ (πλην Γ.Γ.Δ.Ε.) υπαλλήλων των παρακά- 
των ειδικοτήτων, ο οποίος διαμορφώνεται ως εξής: 


ΚΑΤΗΓΟΡΙΕΣ - ΕΙΔΙΚΟΤΗΤΕΣ ΑΠΟ ΣΕ 

ΠΕ 

Διοικητικοί - Οικονομικοί 2 4 

ΤΕ 

Τεχνολογικών Εφαρμογών δια¬ 
φόρων ειδικοτήτων 64 63 

ΔΕ 

Τεχνικοί διαφόρων ειδικοτήτων 
ΟΔΗΓΟΙ 10 12 

ΤΕΧΝΙΤΕΣ 2 9 

ΕΡΓΟΔΗΓΟΙ 3 1 

Χειριστές αναπαραγωγής εγ¬ 
γράφων 3 1 

Διοικητικοί Λογιστικοί 42 56 

ΥΕ 

Καθαρίστριες 14 12 

Φύλακες 10 5 

Εργάτες 168 

Βοηθητικό προσωπικό 2 1 

Απογραφείς 4 0 


Από τις παραπάνω τροποποιήσεις δεν μεταβάλλεται το 
γενικό σύνολο του καθρρισθέντος αριθμού επαναπροσ¬ 
λαμβανομένων εντός του Β’ εξαμήνου 1994 υπαλλήλων 
όλων των κατηγοριών και ειδικοτήτων (292). 

Κατά τα λοιπά η με αρ. 71713/2256/β/20.7.94 προη¬ 
γούμενη απόφασή μας παραμένει ως έχει. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Οκτωβρίου 1994 

Ο! ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑ ΔΗΜΟΣΙΩΝ ΕΡΓΩΝ 

ΑΛΕΞ. ΠΑΠΑΔΟΠΟΥΛΟΣ Κ. ΛΑΛΙΩΤΗΣ 

-♦- 

Α ριθ. 86779/3193/β (7) 

Τροποποίηση απόφασης σύστασης προσωποπαγών θέ¬ 
σεων στο Υπουργείο Περιβάλλοντος, Χωροταξίας και 

Δημοσίων Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αριθ. 73596/2613/Β/4.8.94 προηγούμενη 
απόφασή μας, με την οποία συστάθηκαν (291) προσωπο¬ 
παγείς θέσεις ανά κλάδο και ειδικότητα μονίμου και με 
σύμβαση Ιδιωτικού Δικαίου αορίστου χρόνου προσωπικού 
για την επαναπρόσληψη και διορισμό ισάριθμων απολυθέ- 
ντων στο Υπουργείο Περιβάλλοντος, Χωροταξίας και Δη¬ 
μοσίων Έργων (πλην ΠΓ.Δ.Ε.) ΦΕΚ 623/Β/11.8.94 και 
681 /Β/13.9.94 (διόρθωση εσφαλμένων). 

2. Την με αρ. 86775/3176/Β/4.10.94 κοινή απόφαση 
Υπουργών Προεδρίας της Κυβέρνησης, Οικονομικών και 


Περιβάλλοντος, Χωροταξίας και Δημοσίων Έργων, με την 
οποία τροποποιήθηκε μερικώς η προηγούμενη των ιδίων 
με αρ. 69222/2122/Β/29.6.94 για τον καθορισμό του 
αριθμού επαναπροσλαμβανομένων στο Υπουργείο Περι¬ 
βάλλοντος, Χωροταξίας και Δημοσίων Έργων, (πλην 
Γ.Γ.Δ.Ε.) κατά ειδικότητα υπαλλήλων προς κάλυψη πά¬ 
γιων και διαρκών αναγκών. 

3. Την με αρ. 86776/3177/Β/4.10.94 κοινή απόφαση 
Υπουργών Οικονομικών και Υπουργείου Περιβάλλοντος, 
Χωροταξίας και Δημοσίων Έργων, με την αρ. 71713/ 
2256/Β/20.7.94 «για τον καθορισμό του αριθμού επανα¬ 
προσλαμβανομένων στο Υπουργείου Περιβάλλοντος, Χω¬ 
ροταξίας και Δημοσίων Έργων, (πλην Γ.Γ.Δ.Ε.) κατά ειδι¬ 
κότητα υπαλλήλων κατά το Β' εξάμηνο έτους 1994, (ΦΕΚ 
585/Β727.7.94). 

4. Την ανάγκη να αναπροσαρμοστεί κατάλληλα ο αριθ¬ 
μός των προσωποπαγών θέσεων που πρέπει να συστα- 
θούν σε ορισμένους κλάδους και ειδικότητες του Οργανι¬ 
σμού του Υπουργείου Περιβάλλοντος, Χωροταξίας και Δη¬ 
μοσίων Έργων, για την επαναπρόσληψη και διορισμό των 
απολυθέντων μετά τις τροποποιήσεις που επήλθαν με τις 
αναφερόμενες στις πρηγούμενες παραγράφους 2 και 3 
Κ.Υ.Α. 

5. Την εκ παραδρομής ισταθείσα, με την απόφαση 
που αναφέρεται στην παρακάνω παρ. 1 μία επιπλέον θέση 
ειδικότητας μηχανολόγου στον κλάδο ΤΕ Τεχνολογικών 
Εφαρμογών (σύνολο 22 αντί του ορθού 21) ενώ πρόκεται 
για θέση ηλεκτρολόγου του ίδιου κλάδου (σύνολο 11 αντί 
του ορθού 12). 

6. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού ύψους 275.000.000 δρχ. για το έτος 1944, η οποία 
θα καλυφθεί από την εγγεγραμμένη πίστωση στο φορέα 
25-240, ΚΑΕ 5295, αποφασίζουμε: 

Τροποποιούμε μερικώς την αναφερόμενη στην παρ. 1 
του σκεπτικού της παρούσας προηγούμενης απόφασής 
μας και συγκεκριμένα ως προς τον αριθμό των προσωπο¬ 
παγών θέσεων που συστήνονται στους παρακάτω κλά¬ 
δους και ειδικότητες, ο οποίος διαμορφώνεται ως εξής: 

Α’ ΜΟΝΙΜΟ ΠΡΟΣΩΠΙΚΟ 

ΚΛΑΔΟΙ ΘΕΣΕΙΣ 

ΑΠΟ ΣΕ 

ΠΕ Διοικητικών-Οικονομι- 

κών 2 4 

ΤΕ Τεχνολογικών Εφαρμο¬ 
γών 61 60 

Ειδικότητες 

Τ οπογράφων-Μηχανολόγων- 

-Ηλεκτρολόγων- (2-22-11- (2-21-12- 

Ηλεκτρονικων-Πολιτικών 3-23) 2-23) 

αντίστοιχα 

ΔΕ ΤΕΧΝΙΚΩΝ 
Ειδικότητες 

Σχεδιαστών-Οδηγών-Τ εχνιτών 

(Μηχανολόγων- (4-10-2-3) (4-12-9-1) 

Ηλεκτρολόγων-Ηλεκτρονικών αντίστοιχα 

κ.λπ.μΕργοδηγών (Δομικών Έρ¬ 
γων) 

ΔΕ ΧΕΙΡΙΣΤΩΝ ΟΡΓΑΝΩΝ 
ΔΙΟΙΚΗΤΙΚΩΝ ΛΟΓΙΣΤΙΚΩΝ 

3 

42 

1 

56 

ΥΕ ΠΡΟΣΩΠΙΚΟΥ ΚΑΘΑΡΙΟΤΗ¬ 



ΤΑΣ 

14 

12 

ΥΕ ΦΥΛΑΚΩΝ-ΝΥΚΤΟΦΥΛΑΚΩΝ 

10 

5 

ΥΕ ΕΡΓΑΤΩΝ 

16 

8 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 

2 

1 


Οι 4 θέσεις της ειδικότητας «ΥΕ ΑΠΟΓΡΑΦΕΩΝ» προ- 
σωπικού με σχέση εργασίας Ιδιωτικού Δικαίου αορίστου 
χρόνου καταργούνται (από 4-0). 

Από τις παραπάνω τροποποιήσεις δεν μεταβάλλεται ο 
συνολικός αριθμός των θέσεων που συστήθηκαν (291). 
Κατά τα λοιπά η 73596/2613/Β/4.8.94 προηγούμενη 
απόφασή μας παραμένει ως έχει. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Οκτωβρίου 1994 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-+- 

Αριθ. Κ1-2538 (8) 

Καθορισμός επαναπροσλαμβανομένων υπαλλήλων στο 
Επιμελητήριο Μαγνησίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Εχοντας υπόψη: 

1. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα». 

2 Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

3. Την αριθ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης. 

4. Το από 14.6.94 πρακτικό συνεδρίασης Τριμελούς 
Επιτροπής του άρθρου 25 παραγρ. 3 του Ν. 2190/94. 

5. Την αριθ. ΚΙ-2392/6.9.94 κοινή υπουργική από¬ 
φαση «Καθορισμός αριθμού επαναπροσλαμβανομένων 
υπαλλήλων κατά ειδικότητα για την κάλυψη πάγιων και 
διαρκών αναγκών του Επιμελητηρίου Μαγνησίας. 

6. Το Π.Δ. 441/90 (ΦΕΚ 170/Α/14.12.90) «Οργάνωση 
των υπηρεσιών του Επιμελητηρίου Μαγνησίας». 

7. Το γεγονός ότι οι υπηρεσιακές ανάγκες του Επιμελη¬ 
τηρίου Μαγνησίας, είναι επείγουσες και επιτακτικές. 

8. Την αριθ. Β3-356/21.7.94 κοινή απόφαση Πρωθυ¬ 
πουργού και Υπουργού Εμπορίου σχετικά με ανάθεση αρ¬ 
μοδιοτήτων στον Υφυπουργό Εμπορίου. 

9. Τις διατάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081 /92 και το γεγο¬ 
νός ότι από τις διατάξεις της παρούσας προκαλείται ετή¬ 
σια δαπάνη σε βάρος του προϋπολογισμού του Επιμελη¬ 
τηρίου Μαγνησίας, ύψους 3.500.000 περίπου η οποία για 
το τρέχον έτος περιορίζεται στο ποσό των 750.000 δρχ. 
περίπου. 

Η ανωτέρω δαπάνη για το οικονομικό έτος 1994 θα κα¬ 
λυφθεί από τον προϋπολογισμό του Επιμελητηρίου Μα¬ 
γνησίας από τον ΚΑΕ 0925. Για δε τα επόμενα οικονομικά 


έτη από τις πιστώσεις που θα εγγράφονται στον προϋπο¬ 
λογισμό αυτού από τον ανωτέρω ΚΑΕ, αποφασίζουμε: 

Καθορίζουμε τον αριθμό των επαναπροσλαμβανομένων 
υπαλλήλων στο Επιμελητήριο Μαγνησίας για το Β’ εξά¬ 
μηνο του 1994 ως εξής: 

Έναν (1) του κλάδου ΔΕ Διοικητικού - Λογιστικού για 
εργασίες εισπράκτορα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1994 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΕΜΠΟΡΙΟΥ 

ΑΑ. ΠΑΠΑΔΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

- ^ - 

Αριθ. 19553/Ε1 (9) 

Συγκρότηση Διοικητικού Συμβουλίου της Ανώνυμης Εται¬ 
ρείας «ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ 

Α.Ε.». 

Ο ΥΠΟΥΡΓΟΣ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181 /94 «Συγκρότηση της Γ ενι¬ 
κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του». 

2. Τις διατάξεις του άρθρου 8 του Π.Δ. 149/94 «Ίδρυση 
και καταστατικό της Ανώνυμης Εταιρείας «ΜΑΚΕΔΟΝΙΚΟ 
ΠΡΑΚΤΟΡΕΙΟ ΕΙΔΗΣΕΩΝ Α.Ε.». 

3. Το αριθ. 7466/25.7.94 έγγραφο της Ένωσης Συντα¬ 
κτών Ημερησίων Εφημερίδων Μακεδονίας - Θράκης 
(Ε.Σ.Η.Ε. Μ.θ.) με το οποίο ορίζεται ο εκρόσωπός της. 

4. Το αριθ. 152/19.7.94 έγγραφο της Ένωσης Ιδιοκτη¬ 
τών Ημερησίων Επαρχιακών Εφημερίδων (Ε.Ι.Η.Ε.Ε.) με 
το οποίο ορίζεται ο εκπρόσωπός της, αποφασίζουμε: 

Ορίζουμε το Διοικητικό Συμβούλιο (Δ.Σ.) της Ανώνυμης 
Εταιρείας «ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ 
Α.Ε.» που συγκροτείται ως εξής: 

1. Παύλος Πετρίδης, καθηγητής Πανεπιστημίου Θεσ¬ 
σαλονίκης, ως Πρόεδρος. 

2. Γεώργιος Αναστασιάδης, Αναπληρωτής Καθηγητής 
Πανεπιστημίου Θεσσαλονίκης, ως μέλος. 

3. Θάλεια Ιωαννίδου, δημοσιογράφος, εκπρόσωπος της 
ΕΣΗΕΜΘ, ως μέλος. 

4. Κων/νος Τόλης, εκδότης εφημερίδας, αντιπρόεδρος 
τη ΕΙΗΕΕ, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1994 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 
--♦-- 

Αριθ. 1 9554/Ε1 (10) 

Συγκρότηση Διοικητικού Συμβουλίου της Ανώνυμης Εται¬ 
ρείας «ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ Α.Ε.*». 

Ο ΥΠΟΥΡΓΟΣ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181 /94 «Συγκρότηση της Γενι- 

κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του». 

2. Τις διατάξεις του άρθρου 8 του Π.Δ. 150/94 «Ίδρυση 
και καταστατικό της Ανώνυμης Εταιρείας «ΑΘΗΝΑΪΚΟ 
ΠΡΑΚΤΟΡΕΙΟ ΕΙΔΗΣΕΩΝ Α.Ε.». 

3. Το αριθ. 7466/25.7.94 έγγραφο της Ένωσης Συντα¬ 
κτών Ημερησίων Εφημερίδων Μακεδονίας - Θράκης με το 
οποίο ορίζεται ο εκρόσωπός της. 

4. Το αριθ. 101/Φ.106.κα έγγραφο της Ένωσης Ιδιο¬ 
κτητών Ημερησίων Εφημερίδων Αθηνών. 

5. Την από 16.9.94 ανακοίνωση της Εφορευτικής Επι¬ 
τροπής που επόπτευσε της εκλογής του εκπροσώπου των 
εργαζομένων στο «ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ 
Α.Ε.», αποφασίζουμε: 

Ορίζουμε το Διοικητικό Συμβούλιο της Ανώνυμης Εται¬ 
ρείας «ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ Α.Ε.» που 
συγκροτείται ως εξής: 

1. Χριστοδουλίδης Ανδρέας, δημοσιογράφος - Επικοι¬ 


νωνιολόγος, Γενικός Διευθυντής του Α.Π.Ε. ως Πρόεδρος 
του Δ.Σ. 

2. Β. Νικολόπουλος, Δημοσιογράφος, ως μέλος. 

3. Κώστας Τσατσαρώνης, μόνιμος ανταποκριτής της 
Ελληνικής εκπομπής της ϋΕΙΙΤδΟΗΕ ννΕΙΙΈ, ως μέλος. 

4. Κλέαρχος Τσαουσίδης, Δημοσιογράφος, εκπρόσω¬ 
πος της ΕΣΗΕΜΘ, ως μέλος. 

5. Γιώργος Αϊδίνης, Νομικός Σύμβουλος της Ένωσης 
Ιδιοκητών Ημερησίων Εφημερίδων Αθηνών και εκπρόσω¬ 
πός της, ως μέλος. 

6. Γεώργιος Αλεξανδράκης, εκπρόσωπος εργαζομένων 
του ΑΠΕ ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1994 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




